شەفەق نیوز/ تاقیگەیل پزشکی لە ماوەی ٢٤ سەعات گوزەشتە لە عراق، بەرزەوبوین وەرچەویگ لە رێژەی تویشهاتنەیل کۆڕۆنا توومار کرد.
وەگورەی هەڵوێست پاتایی روەژانە ک لە وەزارەت تەندروسی و ژینگەی عراق رەسیە ئاژانس شەفەق نیوز؛ ٣٧٦٩ تویشهاتن نوو توومار کریا، تا گشت شمارەگە بڕەسێدە ٢٣٤٨٦٦٢.
وەزارەتەگە وتیش: ٨١١ بیمار لە پەتاگە خاسەو بوین، تا گشت شمارەی خاسەوبوین بڕەسێدە ٢٣٠٨٧٥٩.
هەرلیوا، دوو بیمار لەوەر پەتاگە لە ماوەی ٢٤ سەعات گوزەشتە گیانیان لەدەسدان،  تا گشت شمارەی مردنەیل بوودە   ٢٥٢٤١.
